L'Eliana s'ompli amb la màgia dels Reis
07 de Gener de 2019

Els Reis Mags han enviat una missiva a l’Ajuntament de l’Eliana només eixir cap a les seues destinacions en un màgic i misteriós viatge de tornada. Ses Majestats volen dir a totes les xiquetes i xiquets presents a la Cavalcada de l’Eliana que es van alegrar molt en vore  tanta emoció als ulls dels infants, més inclús que altres anys que han vingut.  Diuen que a este poble hi ha molt bona gent, i ho saben perquè al llarg de l’any els agrada vindre d’amagat. De fet són molt aficionats a la “fesolà” i a la “xocolatà” de Sant Antoni. Això vol dir que, potser,  d’ací a dos setmanes, el 19 i 20 de gener, ens visiten disfressats de persones normals.

Feu bondat!